Silvesta Guzzolini

Silvesta Guzzolini (Osimo, 1177 – Fabriano, 26 Novemba 1267) alikuwa padri mmonaki wa mkoa wa Marche, Italia aliyerekebisha utawa wa Wabenedikto kwa kuanzisha tawi linaloitwa Wasilvesta.

Papa Klementi IV alimthibitisha kuwa mwenye heri, halafu Papa Klementi VIII alimtangaza mtakatifu mwaka 1598. 

Sikukuu yake huadhimishwa tarehe 26 Novemba.Calendarium Romanum (Libreria Editrice Vaticana 1969), p. 147Martyrologium Romanum

Maisha
Mwana wa ukoo maarufu wa Osimo, alitumwa kusoma sheria katika chuo kikuu cha Bologna, halafu Padua.

Lakini alijisikia wito, hivyo akabadili masomo akachukua teolojia na Biblia. Uamuzi huo haukumpendeza baba yake, ambaye kwa sababu hiyo alimfungia nyumbani akikataa kusalimiana naye miaka 10. 

Silvesta akawa padri mkanoni huko Osimo akajitosa katika uchungaji kiasi cha kusababisha kijicho cha askofu wake, hasa baada ya kumkosoa kwa mwenendo wake mbaya.Webster, Douglas Raymund. "St. Sylvester Gozzolini." The Catholic Encyclopedia. Vol. 14. New York: Robert Appleton Company, 1912. 30 Jan. 2014

Kisha kutengwa naye, alizidi kutambua ubatili wa ulimwengu alipochungulia kaburi wazi la rafiki yake https://www.santiebeati.it/dettaglio/79250. 

Basi, mwaka 1227 alikwenda kuishi upwekeni katika ufukara wa hali ya juu sehemu mbalimbali mpaka alipopewa nafasi nyingine huko Grotta Fucile, karibu na Fabriano, alipoanzisha monasteri.

Huko alifanya toba kali, akila tu majani mabichi na kunywa maji, pamoja na kulala ardhini. Hata hivyo wengi waliamua kumfuata hata ikambidi kuchagua kanuni ya kitawa, ikawa ile ya Benedikto wa Nursia.

Baadaye alijenga monasteri kwenye Montefano, upande wa pili wa eneo la Fabriano, na nyingine 11 sehemu mbalimbali za Italia, hata za kike.

Mwaka 1248 alipewa na Papa Innocent IV, huko Lyon, hati ya uthibitisho kwa shirika lake.

Silvesta alifariki akiwa mkongwe tarehe 26 Novemba 1267.Butler, Alban. Lives of the Saints, Vol. XI, (1866)

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo ya Kiswahili
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 417-418
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 365-366

 Viungo vya nje 

Category:Waliozaliwa 1177
Category:Waliofariki 1267
Jamii:Mapadri
Category:Wamonaki
Category:Wabenedikto
Jamii:Wasilvesta
Category:Watawa waanzilishi
Category:Watakatifu wa Italia